# data[].attributes.headline
To διαδραστικό-συνεργατικό μας μουσείο!

# data[].attributes.subject
To διαδραστικό-συνεργατικό μας μουσείο!

# data[].attributes.body
Τα μουσεία των δύο σχολείων ενώθηκαν σε ένα κοινό έργο. Πατώντας πάνω στα QRcodes ο χρήστης έχει τη δυνατότητα να μεταβεί σε πληροφορίες της δομής του μουσείου αλλά και των εκθεμάτων.

# data[].attributes.attachment_link.title
διαδραστικό βίντεο

# data[].attributes.headline
Ποπ αρτ με βότανα!

# data[].attributes.subject
Ποπ αρτ με βότανα!

# data[].attributes.body
Ένα παράρτημα  συλλογής τέχνης  που θα φιλοξενηθεί στο μουσείο βοτάνων μας  φτιάχτηκε από τους μικρούς μας μαθητές! Επηρεασμένοι από την ποπ αρτ,  προσεγγίσαμε με ένα τελείως διαφορετικό τρόπο τα βότανα! Τα έντονα χρώματα, τα επαναλαμβανόμενα μοτίβα, οι κουκίδες Ben Day, τα κόμικς και τα κολάζ είναι στοιχεία που μας  ενέπνευσαν για νέες δημιουργίες. Άραγε σας θυμίζουν τα έργα μας λίγο από Andy Warhol και Roy Lichtenstein? Περισσότερα θα ακολουθήσουν στο ψηφιακό μας μουσείο!

# data[].attributes.headline
Ένα Μουσείο… «αλλιώς» αρχίζει να δημιουργείται!

# data[].attributes.subject
Ένα Μουσείο… «αλλιώς» αρχίζει να δημιουργείται!

# data[].attributes.body
Η ιδέα του δικού μας «Μουσείου Βοτάνων» αρχίζει σιγά σιγά να υλοποιείται! Πάρθηκαν αποφάσεις για τη δομή του, για τα εκθέματα, για τις αίθουσες που θα έχει -μια για κάθε βοτανοφίλο μας-, ενώ ήρθε η ιδέα να δημιουργηθεί και μια αίθουσα τέχνης. Συμφωνήθηκε να ξεχωρίζει χρωματικά το πάτωμα κάθε αίθουσας και διαλέξαμε τα χρώματα που θα βαφτεί. Κοιτάζοντας το υλικό που έχει συγκεντρωθεί για κάθε βότανο σκεφτήκαμε πώς θα μπορούσε να ταξινομηθεί (κωδικοποιημένο, με QR Code) στους τοίχους κάθε αίθουσας. Κρίναμε, επίσης, απαραίτητη τη δημιουργία αφίσας με τους κανόνες του Μουσείου που θα ενημερώνει τους επισκέπτες κατά την είσοδό τους, όπως και τη δημιουργία ενός χάρτη του Μουσείου. Και έπειτα… οι εργασίες πυρετώδεις! Μαρκαδόροι «ζωντανεύουν» τα μακετόχαρτα, μικρογραφίες των βοτανοφίλων μας φτιάχνονται με πλαστελίνη, κουκλάκια μεταμορφώνονται για να στολίσουν τη λαογραφική γωνιά, ετοιμάζονται οι αφίσες, οι πινακίδες, η είσοδος του Μουσείου… Το εναλλακτικό μας Μουσείο, «ένα Μουσείο… αλλιώς» παίρνει μορφή!

# data[].attributes.headline
Η ιδέα του Paul «αγκαλιάστηκε» από όλους!

# data[].attributes.subject
Η ιδέα του Paul «αγκαλιάστηκε» από όλους!

# data[].attributes.body
Η γιορτή των Μουσείων (η 18η Μαΐου) στάθηκε αφορμή να πραγματοποιήσουμε δια ζώσης επίσκεψη σε Μουσείο, αλλά και  να κάνουμε ένα διαδικτυακό περίπατο σε Μουσεία του κόσμου. Καμαρώσαμε τα εκθέματά τους, δημιουργήσαμε δικά μας παρόμοια έργα και αποτυπώσαμε εικαστικά τις εντυπώσεις μας από την ψηφιακή περιήγηση σε αυτά.
Ο αγαπημένος μας κοσμογυρισμένος δημοσιογράφος-συγγραφέας Paul Salopek, κέντρισε το ενδιαφέρον μας όταν στο βίντεο που μας έστειλε μας πρότεινε να δημιουργήσουμε ένα δικό μας Μουσείο! Ένα Μουσείο Βοτάνων, αξιοποιώντας τις πληροφορίες που συλλέξαμε για τους βοτανοφίλους μας με τη βοήθεια των γονιών μας. Την ιδέα του τη βρήκαμε καταπληκτική και αρχίσαμε να σκεφτόμαστε πώς θα μπορούσε να πραγματοποιηθεί.  Σκοπός μας είναι η δημιουργία μιας μακέτας Μουσείου το οποίο θα μπορεί να ενωθεί με το Μουσείο του συνεργαζόμενου Αειφόρου Νηπιαγωγείου Ταυρωνίτη, ενώ θα έχει και ψηφιακή έκδοση, γι αυτό και κρίθηκε απαραίτητο να υπάρχουν πληροφορίες/σημάνσεις και στα αγγλικά ώστε να μπορούν να ξεναγηθούν και οι ξένοι επισκέπτες.

# data[].attributes.headline
Ένα "μυρωδάτο" μουσείο στα σκαριά...

# data[].attributes.subject
Ένα "μυρωδάτο" μουσείο στα σκαριά...

# data[].attributes.body
Παγκόσμια ημέρα μουσείων η 18η Μαΐου και έχουμε ήδη ξεκινήσει το δικό μας εναλλακτικό μουσείο. Οι αποφάσεις λοιπόν πάρθηκαν για τα εκθέματα και οι εργασίες έχουν ξεκινήσει! Πατώματα, τοίχοι, εκθέματα, ταμπέλες... όλα προσεκτικά καμωμένα με αγάπη και ιδιαίτερο ζήλο γιατί θα έχουμε καλεσμένους σύντομα....

# data[].attributes.body
Καθώς συζητήσαμε για την κυκλική οικονομία μας ήρθε μια σκέψη, να κάνουμε το μουσείο μας πιο δημιουργικό ώστε ο επισκέπτης να μαθαίνει βιωματικά. Έτσι αποφασίσαμε να φτιάξουμε ένα δωμάτιο στο μουσείο μας στο οποίο οι χρήστες θα δημιουργούν οικολογικούς σελιδοδείκτες με αποξηραμένα βότανα! Ετοιμάσαμε 2 κάδους ώστε να συγκεντρώσουμε με τη βοήθεια των γονέων χαρτί και αποξηραμένα βότανα. Μάλιστα ήδη συγκεντρώσαμε αποξηραμένα βότανα που είχαμε στο σχολείο μας και επίσης ρίξαμε και πολλά χαρτάκια στον κάδο μας... Επαναχρησιμοποίηση λοιπόν στο μουσείο μας και δημιουργικότητα. Το μαγικό θα είναι ότι οι σελιδοδείκτες μας θα "μιλούν"... Αυτό όμως το κρατάμε για έκπληξη και θα το αποκαλύψουμε αργότερα! Ο Paul έχει ενεργοποιήσει την φαντασία μας!

# data[].attributes.headline
Επίσκεψη σε μουσεία!

# data[].attributes.subject
Επίσκεψη σε μουσεία!

# data[].attributes.body
Μετά την υπέροχη ιδέα του Paul θυμηθήκαμε ότι κι εμείς έχουμε μουσείο στο σχολείο μας (για την Επανάσταση του 1821) και το επισκεφτήκαμε ξανά νοσταλγώντας όσα έχουμε δημιουργήσει... Επίσης κάναμε και εικονικές περιηγήσεις σε υπέροχα μουσεία! Τέλος λάβαμε σημαντικές αποφάσεις για τη δομή του καινούριου μας μουσείου.

# data[].attributes.headline
Η ιδέα του Paul είναι φανταστική!

# data[].attributes.subject
Η ιδέα του Paul είναι φανταστική!

# data[].attributes.body
Ο φίλος μας ο Paul μας έστειλε ένα υπέροχο βίντεο στο οποίο μας εξιστορεί σύντομα το ταξίδι του και τις εμπειρίες του. Μάλιστα μας προτρέπει να δημιουργήσουμε ένα μουσείο για τους βοτανοφίλους μας καθώς έχουμε συγκεντρώσει πολλές πληροφορίες... Η ιδέα του μας φάνηκε υπέροχη και αποφασίσαμε το μουσείο να έχει επεξηγήσεις και στα αγγλικά ώστε και ο Paul να μπορεί να ξεναγηθεί αλλά και οι τουρίστες που επισκέπτονται τον τόπο μας. Το μουσείο μας θα είναι κινητό καθώς θα γίνει σε συνεργασία με το Νηπιαγωγείο των Αγίων Σαράντα και φυσικά θα έχει και ψηφιακή έκδοση! Είμαστε έτοιμοι για ένα Μουσείο αλλιώς!

# data[].attributes.headline
Βοτανόκηπος: Εικαστική αποτύπωση

# data[].attributes.subject
Βοτανόκηπος: Εικαστική αποτύπωση

# data[].attributes.body
Η δημιουργία του βοτανόκηπού μας αποτυπώθηκε ζωγραφικά στο χαρτί από τα μικρά χεράκια!

# data[].attributes.attachment_link.title
ΒΟΤΑΝΟΚΗΠΟΣ 2

# data[].attributes.headline
Επιδαπέδιο παιχνίδι: «Διασχίζοντας το βοτανόκηπο»

# data[].attributes.subject
Επιδαπέδιο παιχνίδι: «Διασχίζοντας το βοτανόκηπο»

# data[].attributes.body
Η αυλαία της ενασχόλησή μας με τον κόσμο των βοτάνων έκλεισε με διασκεδαστικό τρόπο, με ένα επιδαπέδιο παιχνίδι γνώσεων!  Χωρισμένοι σε δύο ομάδες, ρίχναμε εναλλάξ το ζάρι, μετακινώντας αντίστοιχες θέσεις το πιόνι κάθε ομάδας στη ζωγραφισμένη διαδρομή, μέχρι να φθάσει στην έξοδο του «βοτανόκηπου». Ανάλογα το σύμβολο που υπήρχε στο σημείο που σταματούσε το πιόνι, κάθε παίχτης είτε τραβούσε μια πράσινη κάρτα απαντώντας σε ερώτηση, είτε τραβούσε μια κίτρινη κάρτα βρίσκοντας την απάντηση σε ένα αίνιγμα, είτε έριχνε ξανά το ζάρι. Αν πάλι εικονιζόταν κάτι αρνητικό για τα βότανα (υπερβόσκηση, πυρκαγιά, ξερίζωμα) γύριζε μια θέση πίσω, ενώ αν υπήρχε μια θετική εικόνα (πότισμα, φύτεμα, προσεκτικό κόψιμο βοτάνου), προχωρούσε μια θέση μπροστά. Διασχίζοντας με αυτό τον τρόπο τον επιδαπέδιο βοτανόκηπο, ευχάριστα, μέσα από το παιχνίδι, αξιολογούνταν παράλληλα οι γνώσεις που αποκόμισαν τα παιδιά από το πρόγραμμα !

# data[].attributes.headline
Βοτανοπαιχνιδίσματα

# data[].attributes.subject
Βοτανοπαιχνιδίσματα

# data[].attributes.body
"Πώς να συγκεντρώσουμε όλη μας την έρευνα για τα βότανα και να την μοιραστούμε με τους άλλους;" αναρωτηθήκαμε. "Κάπως που να μην είναι βαρετό" πρότεινε η Υ. "Σαν παιχνίδι!" αναφώνισε η ομάδα. Και βαλθήκαμε να φτιάξουμε ένα επιδαπέδιο παιχνίδι γνώσεων για τα βότανα, με πιόνια μικρογραφίες των βοτανο-φίλων μας, ένα ζάρι γίγας και ταμπλό εμπνευσμένο από την κρητική ύπαιθρο! Η χαρά μας μεγάλη όταν ξεκινήσαμε να παίζουμε και το αγαπημένο μας σημείο, οι ερωτήσεις στις οποίες έπρεπε να απαντήσουμε με ζωγραφική! Ο καλύτερος επίλογος για το ταξίδι μας στον ευωδιαστό κόσμο των βοτάνων!

# data[].attributes.headline
Ένας βοτανόκηπος… κρεμαστός!

# data[].attributes.subject
Ένας βοτανόκηπος… κρεμαστός!

# data[].attributes.body
Δέκα διαφορετικά είδη βοτάνων βρήκαν θέση σε δύο παλέτες, όπου τοποθετήσαμε τα γλαστράκια τους.  Αφού τα φυτέψαμε και τα ποτίσαμε, ασχοληθήκαμε με τη κατασκευή πινακίδων με τα ονόματά τους, τα οποία γράψαμε στον υπολογιστή. Ακολούθησε η διακόσμηση των πινακίδων από τα μικρά χεράκια και τέλος η τοποθέτησή τους στις παλέτες, μπροστά από τα αντίστοιχα βότανα! Έτοιμος πια "ο βοτανόκηπός μας", όπως γράφει και η ταμπέλα που στερεώσαμε στον τοίχο! Μεγάλο το "ευχαριστώ" μας στον κύριο Καντιδάκη για την ποικιλία των βοτάνων που πρόσφερε στο σχολείο από το φυτώριό του, αλλά και στον κύριο Βλαμάκη, πατέρα νηπίου μας, ο οποίος βοήθησε να γίνει ο βοτανόκηπός μας "κρεμαστός" και η ταμπέλα του αδιάβροχη!

# data[].attributes.attachment_link.title
ΒΟΤΑΝΟΚΗΠΟΣ2

# data[].attributes.body
Το τρίτο μας βήμα στην κοινότητα Out of Eden Learn πραγματοποιήθηκε με τη συνεργασία και τη βοήθεια των γονιών, οι οποίοι υποστήριξαν τα παιδιά στην έρευνά τους για τα βότανα που υπάρχουν στις τάξεις (μαλοτήρα, βασιλικό, δίκταμο). Συγκεντρώθηκαν, έτσι, αρκετές πληροφορίες για το κάθε βότανο που αφορούν στην ιστορία/μυθολογία, στις ιδιότητες, στα οφέλη του, στον τρόπο που το χρησιμοποιούμε, στη λαογραφία (μαντινάδες, αινίγματα...). Τα αποτελέσματα της έρευνας των παιδιών παρουσιάστηκαν στην ολομέλεια της τάξης, ενώ με το συγκεντρωμένο υλικό δημιουργήθηκε ένα ηλεκτρονικό βιβλίο. Δείτε το πατώντας αυτό το σύνδεσμο: https://www.flipbookpdf.net/web/site/9f478af2d027d3b59ed85aa5a1bdb2dcf0fdb964202112.pdf.html#page/1

# data[].attributes.attachment_link.title
ΑΕΙΦΟΡΟ ΝΗΠΙΑΓΩΓΕΙΟ ΑΓΙΩΝ ΣΑΡΑΝΤΑ ΧΑΝΙΩΝ

# data[].attributes.attachment_link.description
ΑΕΙΦΟΡΟ ΝΗΠΙΑΓΩΓΕΙΟ ΑΓΙΩΝ ΣΑΡΑΝΤΑ ΧΑΝΙΩΝ Συλλέγοντας πληροφορίες για τα βότανα της τάξης μας In search of information about our clasroom’s herbs

# data[].attributes.attachment_caption
Σαρανταβότανο: δραματοποιώντας το έθιμο από την παρασκευή του βρασταριού μέχρι τη "λουτροθεραπεία". 

# data[].attributes.headline
"Σαρανταβότανο", το θεραπευτικό-θαυματουργό κρητικό βραστάρι!

# data[].attributes.subject
"Σαρανταβότανο", το θεραπευτικό-θαυματουργό κρητικό βραστάρι!

# data[].attributes.body
Μαθαίνοντας για το πανάρχαιο έθιμο του σαρανταβότανου, ακολουθήσαμε βήμα βήμα τη συνταγή «παρασκευής» του φθάνοντας μέχρι τη… «λουτροθεραπεία»!

Το μεγάλο τσουκάλι γέμισε βότανα διαλεχτά, ζωγραφισμένα από τα μικρά χεράκια. Ένα ένα τα ρίχναμε μέσα του μετρώντας τα παράλληλα να είναι σαράντα! Ανακάτεμα έπειτα με την κουτάλα επάνω στη φωτιά, μέχρι να βράσει το μίγμα καλά καλά. Το «ζουμί των βοτάνων» το ρίξαμε τέλος σε μια σκάφη, όπου απολαύσαμε με τη σειρά το «θεραπευτικό λουτρό» μας! Πήραμε έτσι όλοι λίγη από τη "δύναμη" και τα "αρώματα της γης", όπως πίστευαν οι παλιοί!

# data[].attributes.attachment_link.title
ΣΑΡΑΝΤΑΒΟΤΑΝΟ

# data[].attributes.attachment_caption
Δραματοποίηση παραγωγής βοτάνου και λουτροθεραπεία!

# data[].attributes.headline
Σαρανταβότανο, το μαγικό φίλτρο της Κρήτης!

# data[].attributes.subject
Σαρανταβότανο, το μαγικό φίλτρο της Κρήτης!

# data[].attributes.body
Το πρότελευταίο στάδιο του προγράμματός μας ολοκληρώθηκε με την δραματοποίηση του εθίμου δημιουργίας του σαρανταβότανου που χάνεται στα βάθη των ετών... 40 βότανα που ζωγραφίσαμε με τα χεράκια μας (εντάξει είναι λίγα παραπάνω αλλά είμαστε πολλοί στο σχολείο) πήραν τη θέση τους σε μια κατσαρόλα για να βράσουν όλα μαζί και να δημιουργήσουν ένα θεραπευτικό βραστάρι. Στη συνέχεια βάλαμε το μείγμα να βράσει στην κουζίνα προσθέτοντας γάλα και αμύγδαλα. Λίγο ανακάτεμα, μεταφορά στην μπανιέρα και έτοιμο το μαγικό φίλτρο! Όλοι μπήκαμε σε αυτό για να είμαστε υγιείς σε σώμα και ψυχή!!! Με αυτόν τον παιγχνιώδη τρόπο μάθαμε για την αξία του σπουδαίου εθίμου που έχει τις ρίζες του στον τόπο μας... Πόσα μυστικά κρύβονται στη φύση...

# data[].attributes.headline
Το βοτανο-ντούλαπο!

# data[].attributes.subject
Το βοτανο-ντούλαπο!

# data[].attributes.body
Λίγο πριν προχωρήσουμε σε νέες περιπέτειες, αποθηκεύσαμε τα βοτανάκια μας σε βαζάκια, που φυλάξαμε στο χειροποίητο ντουλάπι μας!

# data[].attributes.body
Στο τρίτο βήμα στην κοινότητα Out of Eden Walk το κάθε τμήμα εστίασε στο βότανο της τάξης του (δίκταμος - μαλοτήρα- φασκόμηλο). Τα παιδιά με την πολύτιμη βοήθεια των γονιών κάνανε την έρευνά τους σχετικά με την ιστορία, χρησιμότητα, ευεργετικές ιδιότητες, προστασία, συνταγές, καλλιέργεια, τέχνη… Τα έργα τους τα παρουσίασαν στους συμμαθητές τους και τα έχουμε ομαδοποιήσει σε μια διαδραστική αφίσα! Ευχαριστούμε πολύ για τη συνεργασία μας!

# data[].attributes.headline
Βοτανόκηπος!!!

# data[].attributes.subject
Βοτανόκηπος!!!

# data[].attributes.body
Φτιάξαμε τον βοτανοκηπό μας με μοσχεύματα που τα είδαμε να βγάζουν ρίζες. Κοντά φυσικά στον βασιλικό ποτίζεται και η γλάστρα και συμπληρώσαμε και τον λαχανόκηπό μας με μοσχεύματα αλλά και σποράκια! Το σκιάχτρο μας εκεί να προστατεύει τις καλλιέργειές μας!

# data[].attributes.body
Παρέα με τη Mrs. Eva μάθαμε τα στάδια ανάπτυξης της μαλοτήρας στα αγγλικά! Κάποια παιδιά μάλιστα, αυθόρμητα αντέγραψαν τις λέξεις!

# data[].attributes.headline
Η μαλοτήρα ως εργαλείο ζωγραφικής

# data[].attributes.subject
Η μαλοτήρα ως εργαλείο ζωγραφικής

# data[].attributes.body
Τα παιδιά χρησιμοποίησαν μαλοτήρα για πινέλο και ακολούθησε μια εικαστική "έκρηξη" χρωμάτων και φαντασίας!

# data[].attributes.attachment_link.title
ΠΙΝΑΚΑΣ ΜΕ ΒΟΤΑΝΑ1

# data[].attributes.headline
Και οι γονείς στο παιχνίδι!

# data[].attributes.subject
Και οι γονείς στο παιχνίδι!

# data[].attributes.body
Το παραμύθι του Τριβιζά: "Όταν είναι να φύγει το τρένο" μας βοήθησε να εντοπίσουμε τους αγαπημένους μας φίλους. Γίναμε σταθμάρχες και δημιουργήσαμε το δικό μας τρένο με τους φίλους μας. Και όλα αυτά για να λειτουργήσουμε ομαδικά και να μοιραστούμε τις ερωτήσεις για τον Έρως μας που θέλουμε να τον γνωρίσουμε καλύτερα! Οι γονείς φυσικά θα βοηθήσουν σε αυτό με το σημείωμα που έλαβαν από τις κυρίες μας και τα terrarium που πλέον έχουν αναλάβει να φροντίζουν μαζί με τα παιδιά. Περιμένουμε τη συλλογή πληροφοριών και σιγά σιγά φτάνουμε στο τέλος του μυρωδάτου ταξιδιού μας...

# data[].attributes.attachment_link.title
ΣΥΜΜΕΤΟΧΗ ΓΟΝΕΩΝ

# data[].attributes.headline
Ένας μοσχομυριστός πίνακας!

# data[].attributes.subject
Ένας μοσχομυριστός πίνακας!

# data[].attributes.body
Επιλέγοντας κάποια από τα βότανα που έχουμε συγκεντρώσει στο σχολείο δημιουργήσαμε έναν... μοσχομυριστό πίνακα.

Χρησιμοποιήσαμε ρίγανη και θυμάρι για χώμα, δεντρολίβανο και μαλοτήρα για δέντρα, χαμομήλι για λουλούδια, αποξηραμένα φύλλα δάφνης για πεταλούδες και... ιδού το αποτέλεσμα!

# data[].attributes.attachment_link.title
ΠΙΝΑΚΑΣ ΜΕ ΒΟΤΑΝΑ

# data[].attributes.headline
Βοτανοπείραμα

# data[].attributes.subject
Βοτανοπείραμα

# data[].attributes.body
Κόψαμε κλαδάκια από τα βότανα μας, τα μισά τα βάλαμε σε δοχείο με νερό και τα υπόλοιπα σε δοχείο χωρίς νερό. Κάναμε υποθέσεις για το τι θα συμβεί, τις καταγράψαμε και μετά από μέρες τα παρατηρήσαμε και βγάλαμε τα συμπεράσματά μας!

# data[].attributes.body
To δεύτερό μας βήμα στην ψηφιακή κοινότητα «Out of Eden Learn» ήταν επίσης εστιασμένο στα βότανα: στην επίπτωση που έχουν στην υγεία μας, στις ευεργετικές τους ιδιότητες, αλλά και στους περιβαλλοντικούς παράγοντες που επηρεάζουν τη βλάστησή τους. Μέσα από αυτή τη διαδρομή αντιληφθήκαμε πως, για να υπάρχουν βότανα στη Γη και για να απολαμβάνουμε τα οφέλη τους, χρειάζεται να τα προστατεύουμε!

# data[].attributes.attachment_link.authors[].name
ΑΕΙΦΟΡΟ ΝΗΠΙΑΓΩΓΕΙΟ ΑΓΙΩΝ ΣΑΡΑΝΤΑ ΧΑΝΙΩΝ

# data[].attributes.body
Η συμμετοχή μας στην κοινότητα Out of Eden Walk είναι μια ευχάριστη περιήγηση σε επίκαιρα ζητήματα όπως αυτό της κλιματικής αλλαγής και των συνεπειών της στην υγεία μας. Οι διασυνδέσεις και οι καταγραφές βοηθούν στην εμπέδωση της γνώσης με τρόπο παιγνιώδη και ευχάριστο για τα παιδιά.

# data[].attributes.body
Φτιάξαμε το δικό μας οικοσύστημα με χαλίκια, χώμα και σποράκια βοτάνων. Στη συνέχεια τοποθετήσαμε ένα ποτήρι από επάνω για να δημιουργηθεί ένα αυτόνομο μικροκλίμα. Φυσικά δημιουργήσαμε και τους προστάτες του μικρόκοσμού μας αλλά και τους κατοίκους του, τα σκουλήκια!

# data[].attributes.headline
Mια καινούργια φίλη στη βοτανοπαρέα μας!

# data[].attributes.subject
Mια καινούργια φίλη στη βοτανοπαρέα μας!

# data[].attributes.body
Την υποδεχτήκαμε με χαρά στην τάξη καλοσωρίζοντάς την! Όσο για το όνομά της, έφθασε μόνο να μυρίσουμε τα μαλλάκια της για να το βρούμε! Σας την παρουσιάζουμε λοιπόν τη… "Βασιλική" μας!

# data[].attributes.headline
Περιήγηση στον ηλεκτρονικό μας τοίχο (padlet)

# data[].attributes.subject
Περιήγηση στον ηλεκτρονικό μας τοίχο (padlet)

# data[].attributes.body
Με τη βοήθεια του προτζέκτορα, «ταξιδέψαμε» στο κοινό μας padlet απολαμβάνοντας την κάθε ανάρτηση! Αναγνωρίσαμε τις δικές μας εργασίες, καμαρώσαμε, όμως, και εκείνες των παιδιών του συνεργαζόμενου σχολείου του Ταυρωνίτη. Πόσο μας άρεσε που τα είδαμε όλα αυτά! Το καταευχαριστηθήκαμε!

# data[].attributes.headline
Αποταμιεύω βότανα… αποθηκεύω, για να έχω!

# data[].attributes.subject
Αποταμιεύω βότανα… αποθηκεύω, για να έχω!

# data[].attributes.body
Τα φυλλαράκια των βοτάνων που αποξηράναμε μπήκαν σε κουτάκια και έφθασαν στο σπίτι για να χρησιμοποιηθούν εκεί όποτε χρειαστεί.

# data[].attributes.body
Παρέα με τη Μαλού επισκεφτήκαμε το παρόν padlet και θαυμάσαμε τις δικές μας δημιουργίες αλλά και των άλλων τμημάτων του σχολείου μας καθώς και του σχολείου των Αγίων Σαράντα. Εντυπωσιαστήκαμε! Και έχουμε και συνέχεια...

# data[].attributes.headline
Αν ήμουν βότανο...

# data[].attributes.subject
Αν ήμουν βότανο...

# data[].attributes.body
Με την βοήθεια του βοτανοκουμπαρά μας θυμηθήκαμε πως μοιάζουν και πως μυρίζουν τα δέκα βότανα του σχολείου μας.Κι ύστερα... τα γρανάζια της φαντασίας μας πήραν φωτιά! Πώς θα μοιάζαμε εμείς αν ήμασταν βότανα; Σοβαρό δεντρολίβανο, παιχνιδιάρικο δίκταμο, βασιλιάς βασιλικός, λεβάντα η κοκέτα και τόσα άλλα... Αν ήμουν βότανο λοιπόν, θα ήμουν...

# data[].attributes.attachment_link.title
αν ημουν βοτανο

# data[].attributes.headline
Βότανα και αποταμίευση

# data[].attributes.subject
Βότανα και αποταμίευση

# data[].attributes.body
Τιμώντας την παγκόσμια ημέρα αποταμίευσης διαβάσαμε το παραμύθι του Παπαθεοδούλου "Αν κάθε μέρα", το οποίο μας δίδαξε ότι «αν κάθε μέρα κάνουμε κάτι μικρό, σε μερικά χρόνια θα έχουμε κάτι μεγάλο και σημαντικό». Έτσι, λοιπόν, ως μικροί βοτανοεξερευνητές αποφασίσαμε να το συμπληρώσουμε με την δική μας ιδέα …«Αν κάθε μέρα μαζεύουμε ένα βότανο, σε μερικά χρόνια θα έχουμε το δικό μας κάστρο βοτάνων».

# data[].attributes.headline
Τσαγιέρες γεμάτες με αρώματα!!

# data[].attributes.subject
Τσαγιέρες γεμάτες με αρώματα!!

# data[].attributes.body
Τα βοτανάκια μας.. τόσο στη φρέσκια τους μορφή όσο και στην αποξηραμένη τους..τοποθετήθηκαν στο ντουλάπι μας μέσα στις τσαγιέρες μας!!!!

# data[].attributes.headline
Ώρα για εξερεύνηση!!!

# data[].attributes.subject
Ώρα για εξερεύνηση!!!

# data[].attributes.body
Η εξερεύνηση ξεκίνησε και πάλι ψάχνοντας στον εσωτερικό και εξωτερικό χώρο του σχολείου ώστε να ανακαλύψουμε τους φρέσκους αρωματικούς θησαυρούς μας..και να τους συγκρίνουμε με την αποξηραμένη μορφή τους..

# data[].attributes.headline
Αναστοχασμός: από το φρέσκο στο ξηρό

# data[].attributes.subject
Αναστοχασμός: από το φρέσκο στο ξηρό

# data[].attributes.body
Ξαναφέρνοντας στο μυαλό μας τη διαδικασία που βιώσαμε (από τη συλλογή ως την αποξήρανση/αποθήκευση των βοτάνων), πέντε εικονογραφημένες κάρτες "βρίσκουν" τη σωστή/διαδοχική τους σειρά!

# data[].attributes.headline
Οι ζωγραφιές μας... "αφηγούνται"!

# data[].attributes.subject
Οι ζωγραφιές μας... "αφηγούνται"!

# data[].attributes.body
Η εμπειρία της αποξήρανσης βοτάνων του κήπου μας αποτυπώθηκε ζωγραφικά από τους μικρούς μας καλλιτέχνες!

# data[].attributes.headline
Αποταμιεύουμε βότανα αποξηραίνοντάς τα!

# data[].attributes.subject
Αποταμιεύουμε βότανα αποξηραίνοντάς τα!

# data[].attributes.body
Στο πλαίσιο της Παγκόσμιας Ημέρας Αποταμίευσης, βότανα που κόψαμε από τον κήπο μας μπήκαμε στη διαδικασία να τα αποξηράνουμε αποταμιεύοντάς τα, αποθηκεύοντάς τα, ώστε να τα μεταχειριζόμαστε όποτε τα χρειαζόμαστε!

# data[].attributes.attachment_link.authors[].name
ΑΕΙΦΟΡΟ ΝΗΠΙΑΓΩΓΕΙΟ ΑΓΙΩΝ ΣΑΡΑΝΤΑ ΧΑΝΙΩΝ

# data[].attributes.attachment_link.title
ΑΠΟΞΗΡΑΝΣΗ ΒΟΤΑΝΩΝ

# data[].attributes.headline
Βοτανοκουμπαράς-αποταμίευση

# data[].attributes.subject
Βοτανοκουμπαράς-αποταμίευση

# data[].attributes.body
Παγκόσμια ημέρα αποταμίευσης σήμερα κι εμείς ως βοτανοερευνητές αποφασίσαμε να αποταμιεύσουμε τα αποξηραμένα μας βότανα με το εναλλακτικό μας νόμισμα. Κάθε κουταλάκι αντιστοιχεί σε ένα νόμισμα και κάθε νόμισμα έχει το δικό του χρώμα (που αντιστοιχεί κι αυτό σε ένα βότανο) ώστε στο τέλος να μετρήσουμε τη συνολική συλλογή αλλά και τα επιμέρους στοιχεία. Βοτανοκουμπαράς λοιπόν!

# data[].attributes.headline
Τράπεζα Βοτάνων

# data[].attributes.subject
Τράπεζα Βοτάνων

# data[].attributes.body
Εμπνευσμένοι από την Φυτική Κιβωτό του Σβαλμπαρντ, δημιουργήσαμε μια "Τράπεζα Βοτάνων", για την αποξήρανση των φρέσκων βοτάνων που συλλέξαμε ως βοτανολόγοι και την αποθήκευσή τους.

# data[].attributes.attachment_link.title
τραπεζα βοτανων

# data[].attributes.headline
Βοτανολόγοι εν δράση!

# data[].attributes.subject
Βοτανολόγοι εν δράση!

# data[].attributes.body
Η εμφάνιση μιας παράξενης βαλίτσας στο σχολείο μας μεταμόρφωσε σε βοτανολόγους! "Μπήκαμε στα παπούτσια" των επαγγελματιών, χρησιμοποιήσαμε τα εργαλεία τους για την συλλογή των βοτάνων και ιδού! Τα πρώτα βότανα έτοιμα για το εργαστήριο, όπου θα ακολουθήσει προσεκτική έρευνα!

# data[].attributes.headline
Τα βοτανάκια του κήπου μας...ψάχνουν την φωτογραφία τους!!

# data[].attributes.subject
Τα βοτανάκια του κήπου μας...ψάχνουν την φωτογραφία τους!!

# data[].attributes.body
Με ιδιαίτερο κέφι αντιστοιχίσαμε τις φωτογραφίες από τα βοτανάκια μας, με το βότανο που ήταν σε αποξηραμένη μορφή και βρισκόταν μέσα σε κάθε ποτηράκι..κάνοντας τις παρατηρήσεις μας..και απολαμβάνοντας τα βότανα με τις αισθήσεις μας!

# data[].attributes.headline
Τα "βιβλία σε ρόδες" στο πλευρό μας!

# data[].attributes.subject
Τα "βιβλία σε ρόδες" στο πλευρό μας!

# data[].attributes.body
Τα "βιβλία σε ρόδες", μια μικρή, κινητή βιβλιοθήκη με θεματική τους "ΚΗΠΟΥΣ", θα συντροφεύσουν τη βοτανοδιαδρομή μας!

# data[].attributes.headline
Κάθε βότανο στο βάζο του!

# data[].attributes.subject
Κάθε βότανο στο βάζο του!

# data[].attributes.body
Ανάλογα με το αρχικό τους γράμμα, τα βότανα ταξινομήθηκαν στα αντίστοιχα "βαζάκια".

# data[].attributes.headline
Δάφνη και Απόλλωνας

# data[].attributes.subject
Δάφνη και Απόλλωνας

# data[].attributes.body
Ο θεός Απόλλωνας ερωτεύτηκε παράφορα τη Δάφνη. Την κυνηγούσε κάθε μέρα μέσα στο δάσος για να της δείξει τα συναισθήματά του, χωρίς όμως εκείνη να υποκύπτει στη γοητεία του. Η Δάφνη έγινε δέντρο, για να γλιτώσει από τον απεγνωσμένο του έρωτα!

# data[].attributes.headline
Οι καινούργιοι μας "φίλοι" έγιναν… παζλ!

# data[].attributes.subject
Οι καινούργιοι μας "φίλοι" έγιναν… παζλ!

# data[].attributes.body
Η «Μαλοτήρα» και ο «Έρωντας», οι καινούργιοι μας φίλοι, έγιναν παζλ που «ταξίδεψε» στο σπίτι, για να μας συντροφεύουν και εκεί!

# data[].attributes.headline
Ένας κατάλογος όλο αρώματα!

# data[].attributes.subject
Ένας κατάλογος όλο αρώματα!

# data[].attributes.body
Βότανα αποξηραμένα ήρθαν από το σπίτι! Τα είδαμε ένα ένα, τα μυρίσαμε, τα αγγίξαμε και δημιουργήσαμε με αυτά έναν κατάλογο  -πίνακα αναφοράς- που ξεχειλίζει μυρωδιές και αρώματα!

# data[].attributes.headline
Επιστράτευση αισθήσεων!

# data[].attributes.subject
Επιστράτευση αισθήσεων!

# data[].attributes.body
Οι αισθήσεις «επιστρατεύτηκαν» για την αναγνώριση των βοτάνων του κήπου μας!

# data[].attributes.headline
Το βοτανολόγιο μας!

# data[].attributes.subject
Το βοτανολόγιο μας!

# data[].attributes.body
Κάθε ετικέτα και ένα βότανο στη φρέσκια και ξηρή μορφή του για να μας συντροφεύει η μυρωδιά τους!

# data[].attributes.headline
Βότανα στη σειρά!

# data[].attributes.subject
Βότανα στη σειρά!

# data[].attributes.body
Φρέσκα και αποξηραμένα αρωματικά φυτά ήρθαν στην παρέα μας! Τα φροντίσαμε, τα ποτίσαμε, τα μυρίσαμε, τα πιάσαμε και μοσχοβόλησε όλη η τάξη!

# data[].attributes.headline
Σγουρό βασιλικάκι μου εκειά που στέκεις στάσου να παίρνει ο κόσμος μυρωδιές από τη μυρωδιά σου!

# data[].attributes.subject
Σγουρό βασιλικάκι μου εκειά που στέκεις στάσου να παίρνει ο κόσμος μυρωδιές από τη μυρωδιά σου!

# data[].attributes.body
Μαντιναδοβοτανοκουβέντες σε πίνακα αναφοράς που παγιδεύει το φως του ήλιου! Ηλιοπαγίδες με λόγια καρδιάς...

# data[].attributes.headline
Φρέσκο ή αποξηραμένο;

# data[].attributes.subject
Φρέσκο ή αποξηραμένο;

# data[].attributes.body
10 βότανα κοσμούν και ευωδιάζουν το σχολείο μας! Τα βρήκαμε στην φρέσκια και ξηρή μορφή τους και τα καταγράψαμε.

# data[].attributes.headline
Απ' όλα έχει ο μπαξές!

# data[].attributes.subject
Απ' όλα έχει ο μπαξές!

# data[].attributes.body
Στο σχολείο μας τα βότανα έχουν την τιμητική τους! Τα φωτογραφίσαμε, τα μυρίσαμε και έπεται συνέχεια...

# data[].attributes.attachment_caption
Ουφ σας πρόλαβα είμαι& εγώ εδώ!Ο φασκομωβούλης με τα μυρωδάτα μαλλάκια από φασκόμηλο!Μαζί θα μάθουμε τις τόσες πολλές θεραπευτικές ιδιότητες που έχουν τα βότανα

# data[].attributes.headline
Φασκομωβούλης μυρωδάτος!!

# data[].attributes.subject
Φασκομωβούλης μυρωδάτος!!

# data[].attributes.headline
Ανακαλύπτοντας "βαλσαμοθησαυρούς" του κήπου μας: Out of Eden Learn - Step 1

# data[].attributes.subject
Ανακαλύπτοντας "βαλσαμοθησαυρούς" του κήπου μας: Out of Eden Learn - Step 1

# data[].attributes.body
Χωρισμένοι σε μικρές ομάδες εξερευνήσαμε τον κήπο μας, ανακαλύπτοντας -με τη βοήθεια φωτογραφιών- «βαλσαμοθησαυρούς» του! H δράση μας αυτή αποτέλεσε και το πρώτο μας βήμα/αποστολή στην ψηφιακή κοινότητα “Out of Eden Learn”.

# data[].attributes.headline
"Έρωντας" ο φημισμένος!

# data[].attributes.subject
"Έρωντας" ο φημισμένος!

# data[].attributes.body
Ο φημισμένος σε όλη την Κρήτη Έρωντας, γνωστός και ως Δίκταμο, ήρθε στη συντροφιά μας! Μαζί του κι άλλα βοτάνια θα γνωρίσουμε, τις αισθήσεις θα ξυπνήσουμε!

# data[].attributes.headline
Η "Μαλοτήρα" στην τάξη μας!

# data[].attributes.subject
Η "Μαλοτήρα" στην τάξη μας!

# data[].attributes.body
Η νέα μας φίλη με τα "μυρωδάτα" μαλλάκια θα είναι συνοδοιπόρος μας μας σε μια μαγική διαδρομή στον κόσμο των βοτάνων!

# data[].attributes.headline
Μαλού Μαλοτήρα!

# data[].attributes.subject
Μαλού Μαλοτήρα!

# data[].attributes.body
Να σας συστηθώ... το όνομα μου είναι Μαλού Μαλοτήρα! Παρέα θα γνωρίσουμε τις μαγικές ιδιότητες των φυτών!

# data[].attributes.headline
O Paul, ο περιηγητής μας!

# data[].attributes.subject
O Paul, ο περιηγητής μας!

# data[].attributes.body
Ο Paul Salopek μας συστήνεται και μας παροτρύνει να ανακαλύψουμε τα βότανα στον τόπο μας...

# data[].attributes.headline
Έρως Δίκταμος!

# data[].attributes.subject
Έρως Δίκταμος!

# data[].attributes.body
Ιδού ο αγαπημένος μας Έρως Δίκταμος... Μαζί του θα ταξιδέψουμε σε μυρωδάτα μέρη!